Ak nie je celková anestézia pre vykonanie zákroku nevyhnutná, určite je lepšie voliť spinálnu anestéziu. Pacientkam, ktorým sa z dôvodu vážnych komplikácií pri pôrode aplikuje celková anestézia, môže hroziť vdýchnutie žalúdočnej tekutiny. Čo sa týka dieťatka, je potrebné, aby bolo vytiahnuté z maternice matky čím skôr, aby nedošlo k útlmu dýchania či srdcového tepu v dôsledku liekov podaných rodičke. Jednou z najväčších nevýhod celkovej anestézie pri pôrode je fakt, že rodička prichádza o možnosť prvého kontaktu s novorodencom na pôrodnej sále, čo neplatí pre pôrod pod spinálnou anestéziou.\r